Na temelju članka 93. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11) i članka 6. Zakona o poticanju zapošljavanja („Narodne novine“ broj 57/12, 120/12) obnašateljica dužnosti župana Virovitičko-podravske županije objavljuje

**J A V N I P O Z I V**

**za dostavu prijava za stručno osposobljavanje za rad bez zasnivanja radnog odnosa u Virovitičko-podravskoj županiji**

u trajanju od 12 mjeseci, u punom radnom vremenu (8 sati dnevno) za sljedeća radna mjesta:

* viši stručni suradnik za ruralni razvoj i europske fondove – 1 izvršitelj/izvršiteljica
* potrebna stručna sprema: magistar/magistra ili stručni/a specijalist/ica ekonomije ili magistar/magistra inženjer/ka poljoprivrede (VSS)
* viši referent za prostorno uređenje i gradnju – 1 izvršitelj/izvršiteljica
* potrebna stručna sprema: sveučilišni/a ili stručni/a prvostupnik/prvostupnica iz područja prirodnih ili društvenih znanosti (VŠS)
* viši referent za prostorno uređenje i gradnju u Slatini – 1 izvršitelj/izvršiteljica
* potrebna stručna sprema: sveučilišni/a ili stručni/a prvostupnik/prvostupnica iz područja prirodnih ili društvenih znanosti (VŠS)
* viši referent za prostorno uređenje i gradnju u Orahovici – 1 izvršitelj/izvršiteljica
* potrebna stručna sprema: sveučilišni/a ili stručni/a prvostupnik/prvostupnica iz područja prirodnih ili društvenih znanosti (VŠS)
* referent za prostorno uređenje i gradnju u Slatini – 1 izvršitelj/izvršiteljica
* potrebna stručna sprema: upravno, ekonomsko ili opće usmjerenje (SSS)
* referent za prostorno uređenje i gradnju u Orahovici – 1 izvršitelj/izvršiteljica
* potrebna stručna sprema: upravno, ekonomsko ili opće usmjerenje (SSS)
* referent za prostorno uređenje i gradnju – 2 izvršitelja/izvršiteljice
* potrebna stručna sprema: upravno, ekonomsko ili opće usmjerenje (SSS)
* viši referent za ekonomske poslove – 1 izvršitelj/izvršiteljica
* potrebna stručna sprema: sveučilišni/stručni prvostupnik/ca ekonomije (VŠS)
* referent za ekonomske poslove – 1 izvršitelj/izvršiteljica
* potrebna stručna sprema: ekonomsko ili opće usmjerenje (SSS)
* viši stručni suradnik za školstvo – 1 izvršitelj/izvršiteljica
* potrebna stručna sprema: magistar/magistra ili stručni/a specijalist/ica iz područja društvenih ili humanističkih znanosti (VSS)
* viši referent za školstvo – 1 izvršitelj/izvršiteljica
* potrebna stručna sprema: sveučilišni/stručni prvostupnik/ca iz područja društvenih ili humanističkih znanosti (VŠS)
* viši referent za opće poslove – 1 izvršitelj/izvršiteljica
* potrebna stručna sprema: sveučilišni/stručni prvostupnik/ca iz područja društvenih znanosti (VŠS)
* referent za opće poslove – 1 izvršitelj/izvršiteljica
* potrebna stručna sprema: upravno, ekonomsko ili opće usmjerenje (SSS)

Uvjete za prijavu na ovaj Javni poziv ostvaruju nezaposlene osobe prijavljene u evidenciji nezaposlenih najmanje 30 dana i koje nemaju više od 12 mjeseci evidentiranog staža u zvanju za koje su se obrazovali, bez obzira na ukupno evidentiran staž u mirovinskom osiguranju.

**Kandidati/kinje koji ispunjavaju tražene uvjete dužni su uz prijavu dostaviti:**

* Životopis (vlastoručno potpisan)
* Dokaz o hrvatskom državljanstvu (preslika domovnice)
* Dokaz o odgovarajućem stupnju obrazovanja (preslika diplome ili uvjerenja o stečenoj stručnoj spremi)
* Potvrdu o radnom stažu Hrvatskog zavoda za mirovinsko osiguranje
* Uvjerenje o nekažnjavanju (original, ne starije od 6 mjeseci)

Nepravovremene i nepotpune prijave neće biti razmatrane.

Popis prijavljenih kandidata koji su podnijeli pravodobne i potpune prijave dostavlja se Hrvatskom zavodu za zapošljavanje radi provjere podataka o ispunjavanju propisanih uvjeta.

Stručno osposobljavanje za rad obavlja se na temelju sklopljenog ugovora o međusobnim pravima i obvezama između odabranih kandidata i Virovitičko-podravske županije, ali tek nakon dobivenog odobrenja za stručno osposobljavanje od strane Hrvatskog zavoda za zapošljavanje.

Osobe na stručnom osposobljavanju imaju pravo na novčanu pomoć u visini definiranoj Odlukom Vlade Republike Hrvatske o visini novčane pomoći za nezaposlenu osobu koju je Hrvatski zavod za zapošljavanje uključio u stručno osposobljavanje, a ista iznosi 2.400 kn.

Prijave s dokazima o ispunjavanju traženih uvjeta dostavljaju se u roku od **osam (8) dana** od dana objave ovog javnog poziva na adresu: Virovitičko-podravska županija, Ured župana, Trg Ljudevita Patačića 1, Virovitica.

Javni poziv objavljuje se na web stranici Hrvatskog zavoda za zapošljavanje i Virovitičko-podravske županije.

Sve dodatne informacije vezane za Javni poziv mogu se dobiti na e-mail: [**sanja.sabolic@vpz.hr**](mailto:sanja.sabolic@vpz.hr) i telefon **033/638-111**.

**KLASA: 112-07/16-01/01**

**URBROJ: 2189/1-05/02-16-1**

**Virovitica, 13. lipnja 2016.**

**OBNAŠATELJICA DUŽNOSTI ŽUPANA**

**Sanja Bošnjak, univ. spec. oec.**